b"\n_START_ARTICLE_\nEusebio Calonge y Fenollet\n_START_SECTION_\nBiografia\n_START_PARAGRAPH_\nPertanyia a una fam\xc3\xadlia d'origen catal\xc3\xa0. El 1827 assol\xc3\xad el grau de cadet a l'Acad\xc3\xa8mia Militar de Sevilla i va lluitar en la Primera Guerra Carlina del costat d'Isabel II i particip\xc3\xa0 en les campanyes del Maestrat contra el cap carl\xc3\xad Ramon Cabrera i Gri\xc3\xb1\xc3\xb3, ra\xc3\xb3 per la qual va rebre la Creu Llorejada de Sant Ferran. Tamb\xc3\xa9 lluit\xc3\xa0 en la Segona Guerra Carlina (1848), despr\xc3\xa9s de la qual aconsegu\xc3\xad el grau de tinent general._NEWLINE_Adscrit pol\xc3\xadticament al Partit Moderat, va haver d'exiliar-se durant la Reg\xc3\xa8ncia de Baldomero Espartero (1841). Va tornar a Espanya en 1843 per ocupar un esc\xc3\xb3 de Diputat per Terol en 1844, per T\xc3\xadjola en 1846 i per Montalb\xc3\xa1n en 1850. Entre 1852 i 1854 ocupa la Capitania General de Navarra, i anteriorment havia ocupat la de Campo de Gibraltar i les Illes Can\xc3\xa0ries. En 1853 tamb\xc3\xa9 fou nomenat senador vitalici._NEWLINE_Durant el darrer govern de Ram\xc3\xb3n Mar\xc3\xada Narv\xc3\xa1ez (1866-1868) va ocupar interinament el Ministeri de Marina durant tres dies i el Ministeri d'Estat fins juny de 1867, any en qu\xc3\xa8 tamb\xc3\xa9 fou vicepresident del Senat d'Espanya. Fou guardonat amb la gran creu de l'Orde de la Torre i de l'Espasa. En el moment de l'esclat de la revoluci\xc3\xb3 de 1868 era capital general de Valladolid i es pos\xc3\xa0 de part d'Isabel II, participant en la repressi\xc3\xb3 dels revoltats a Santander. En 1870 fou donat de baixa de l'ex\xc3\xa8rcit per atribuir-se la presid\xc3\xa8ncia del Senat. Readm\xc3\xa8s novament en l'ex\xc3\xa8rcit, en fou expulsat novament en negar-se a recon\xc3\xa8ixer com a rei Amadeu de Savoia. En 1873 fou readm\xc3\xa8s i donat de baixa una tercera vegada."